ΑΠΌΦΑΣΗ ΤΟΥ ΣΥΜΒΟΥΛΊΟΥ της 7ης Νοεμβρίου 2005 για την αντικατάσταση μελών της επιτροπής του Ευρωπαϊκού Κοινωνικού Ταμείου (2005/795/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999 περί γενικών διατάξεων για τα διαρθρωτικά ταμεία, και ιδίως το άρθρο 49 (1), την απόφαση του Συμβουλίου, της 24ης Σεπτεμβρίου 2004, για το διορισμό των τακτικών και αναπληρωματικών μελών της επιτροπής του άρθρου 147 της συνθήκης ΕΚ (2), την πρόταση της Επιτροπής, Εκτιμώντας τα ακόλουθα: (1) Με την απόφασή του της 24ης Σεπτεμβρίου 2004 και ύστερα από πρόταση της Επιτροπής, το Συμβούλιο διόρισε τα τακτικά και τα αναπληρωματικά μέλη της επιτροπής του Ευρωπαϊκού Κοινωνικού Ταμείου για την περίοδο έως τις 30 Απριλίου 2007. (2) Στο μεταξύ, οι θέσεις ορισμένων μελών έμειναν κενές λόγω παραίτησης. (3) Πρέπει να διοριστούν νέα μέλη της επιτροπής του Ευρωπαϊκού Κοινωνικού Ταμείου για τις χηρεύουσες θέσεις, ΑΠΟΦΑΣΙΖΕΙ: Άρθρο μόνο Τα πρόσωπα που κατονομάζονται στο παράρτημα διορίζονται μέλη της επιτροπής του Ευρωπαϊκού Κοινωνικού Ταμείου κατά τα εκεί οριζόμενα για το υπόλοιπο της θητείας της, δηλαδή έως τις 30 Απριλίου 2007. Βρυξέλλες, 7 Νοεμβρίου 2005.

[Source: multi_eurlex | Tokens: 1128]